Васіль Сёмуха, чые пераклады нямецкай літаратуры, чыё пераўвасабленне Бібліі – гэта ўзоры служэння Прафесіі і Мастацтву, належыць да пакалення народных паэтаў Рыгора Барадуліна, Ніла Гілевіча, да пакалення Генадзя Бураўкіна, Барыса Сачанкі, Івана Пташнікава... Васіль Сёмуха – з пакалення шматпакутных дзяцей Вялікай Айчыннай вайны... У таго пакалення можна павучыцца многаму. На жаль, саміх Настаўнікаў, Творцаў з вялікай літары, засталіся адзінкі.